wickkiey/tamil-wikipedia-chunked huggingface dataset:
# திரு. வி. க. பூங்கா சென்னை

## வரலாறு

பூங்கா முதலில் சுமார் 8.8 ஏக்கர் பரப்பளவில் 300 மரங்களைக் கொண்டதாக உருவாக்கப்பட்டது. 2007 ஆம் ஆண்டில் சென்னை மாநகராட்சி 6.4 மில்லியன் டாலர் செலவில் பூங்காவை புதுப்பித்தது. அப்போது சில தலைவர்களின் சிலைகள் நிறுவப்பட்டன. 2008 ஆம் ஆண்டில் பொதுமக்களுக்காக பூங்கா திறக்கப்பட்டது. இருப்பினும், 2011 ஆம் ஆண்டில் பூங்காவின் கட்டுமான பணிகள் காரணமாக மீண்டும் மூடப்பட்டது சென்னை மெட்ரோ ரயில். மெட்ரோ ரயில் கட்டுமானத்திற்கு வழிவகுக்க சுமார் 130 மரங்கள் வெட்டப்பட்டன. மே 2017 ஆம் ஆண்டில் மெட்ரோ பணிகள் நிறைவடைந்துவிட்டால் பூங்கா 40 மில்லியன் செலவில் புதுப்பிக்கப்பட்டு 2019 நடுப்பகுதியில் தயாராக இருக்கும் என்று எதிர்பார்க்கப்பட்டது.
# எம். வெளாம்பட்டி

**எம்.வெளாம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் வெளாம்பட்டி ஊராட்சிக்கு உட்பட்ட ஒரு கிராமம் ஆகும்.
# எம். வெளாம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'16.6"N 78°26'18.6"Eஆகும். இங்கு 163 குடும்பங்களும் 608 மக்களும் வசிக்கின்றனர். இதில் 336 ஆண்களும் 272 பெண்களும் அடங்குவர்.
# தொடக்க மற்றும் நடுநிலைப் பள்ளிகளுக்கான கணித ஒலிம்பியாட்ஸ்

**தொடக்க மற்றும் நடுநிலைப் பள்ளிகளுக்கான கணித ஒலிம்பியாட்ஸ்** என்பது உலக அளவில் லாப நோக்கம் இல்லாமல் நடத்தும் ஒருகணித போட்டி ஆகும். இப்போட்டி தொடக்க மற்றும் நடுநிலைப் பள்ளி வகுப்புகளில் பயிலும் மாணவர்களுக்கானது. நவம்பர் முதல் மார்ச் மாதம் வரை ஒவ்வொரு ஆண்டும் தேர்வு நடத்தப்படும், இத்தேர்வு முடிவுகள் போட்டியாளர் சார்ந்த பள்ளிக்கே அனுப்பப்படும். இதில் பள்ளி மாணவர்கள், தனியார்துறை பள்ளிகள் மற்றும் நிறுவணங்களில் பாயில்வோர்கள் பங்குபெறலாம். இப்போட்டியில் ஏறத்தாழ இருபத்து நான்கு நாடுகளிலிருந்து பங்குபெற்றுள்ளனர். இப்போட்டி இரு பிரிவுகள் கொண்டது அவை தொடக்கப் பள்ளிகள் மற்றும் நடுநிலைப் பள்ளிகளுக்கான பிரிவுகள். தொடக்கப் பள்ளி நிலையில் நான்கு முதல் ஆறாம் வகுப்புகளும், நடுநிலைப் பள்ளிகளுக்கான பிரிவில் ஏழு மற்றும் எட்டாம் வகுப்பு பிரிவுகளாக அமைக்கப்பட்டுள்ளது, இருந்த போதிலும் தொடக்கப் பள்ளி மாணவர்கள் நடுநிலைப்பள்ளி மாணவர்களுக்கு நடக்கும் போட்டிகளிலும் கலந்து கொள்ளலாம். இலட்சக் கணக்கான மாணவர்கள் ஒவ்வொரு ஆண்டும் இப்போட்டியில் கலந்துகொள்கின்றனர். .  
கணித ஒலிம்பியாட்ஸ் ஆசிரியர்களுக்கு இணைய வழி பயிற்சி வழங்க திட்டமிடப்பட்டுள்ளது .
# தொடக்க மற்றும் நடுநிலைப் பள்ளிகளுக்கான கணித ஒலிம்பியாட்ஸ்

## வரலாறு

கணித ஒலிம்பியாட்ஸ் என்ற அமைப்பை திரு .ஜார்ஜ் லேஞ்ச்நேர் துவக்கினர், இவர் கணித கல்வி சமுகத்தில் பல ஆண்டுகளாக சேவைபுரிந்துள்ளார். லேஞ்ச்நேர் எழுதிய தொடக்க நிலை கணித தீர்வுகள் கொண்ட பல புத்தகங்கள் எழுதியுள்ளார், ஒலிம்பியாட்ஸ் போட்டிக்காக லேஞ்ச்நேர் படைப்புகளிலிருந்து வழங்கபட்டுள்ளது. ஜார்ஜ் லேஞ்ச்நேர் இறந்த இரங்கல் செய்தி சண்டே நியூ யார்க் டைம்ஸ் நாளிதழில் 2016 மே. 14 அன்று பிரசுரிக்கப்பட்டது.  
தற்பொழுது ஒலிம்பியாட்ஸ் நிறுவனத்தின் இயக்குநர் ரிச்சர்ட் கலமான். இவர் அமெரிக்க மாகாணத்தின் கணித துறையில் பல ஆண்டுகளாக பணியாற்றி உள்ளார்.
# பள்ளிப்பட்டி, அரூர்

**பள்ளிப்பட்டி** (Paḷḷippaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் வெளாம்பட்டி ஊராட்சிக்கு உட்பட்ட ஒரு கிராமம் ஆகும்.
# பள்ளிப்பட்டி, அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், அரூரில் இருந்து 25 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'00.8"N 78°25'35.4"E ஆகும்.
# பள்ளிப்பட்டி, அரூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 152 குடும்பங்களும்,606 மக்களும் வசிக்கின்றனர். இதில் 293 பேர் ஆண்களும்,313 பேர் பெண்களும் அடங்குவர்.
# சூச்சிபாரா அருவி

**சூச்சிப்பாரா அருவி** *(Soochipara Falls)* இந்தியாவின் கேரள மாநிலத்திலுள்ள வயநாட்டின் வெல்லாரிமலையில் உள்ள ஒரு மூன்றடுக்கு நீர்வீழ்ச்சியாகும். இதை செண்டினல் பாறை நீர்வீழ்ச்சி என்ற பெயராலும் அழைக்கிறார்கள். இலையுதிர், பசுமைமாறா, மலைக் காடுகள் போன்றவை இந்நீர்வீழ்ச்சியைச் சூழ்ந்துள்ளன. சூச்சி என்பது ஊசி என்றும் பாரா என்றால் பாறை என்றும் பொருள்படும் என உள்ளுர் மக்கள் தெரிவிக்கின்றனர். மேப்பாடியிலிருந்து சூச்சிப்பாரா நீர்வீழ்ச்சிக்குச் செல்ல 15 முதல் 20 நிமிடப் பயணத் தொலைவில் எண்ணற்ற வயநாடு தேயிலைத் தோட்ட கண்ணுக்கினிய காட்சிகள் பார்வைக்கு தென்படும் . 200 மீட்டர் உயரமுள்ள சூச்சிப்பாரா நீர்வீழ்ச்சி செங்குத்தான பாறையாய் நின்று மலையேற்றத்திற்கு பயனாகிறது. அருவியிலிருந்து குதிக்கும் தண்ணீர் தமிழ்நாட்டிற்கு உரிய சேராம்பாடிக்கு அருகில் கேரளாவின் வெலரிமலைக் குன்றை கடந்து சூலிக்கா ஆற்றில் கலக்கிறது. இந்த ஆறு சாலியார் ஆறு என்ற பெயரில் பிரபலமாக அறியப்படுகிறது.  
மக்கள் அருவியை அடைந்தவுடன், நுழைவாயிலில் ஒரு பாதுகாப்பு சோதனைக்கு உட்பட வேண்டும். இதனால் சுற்றுலா பயணிகள் நெகிழிப்பொருட்களை அருவிக்குக் கொண்டு செல்வது தடுக்கப்படுகிறது. நுழைவாயிலில் தொடங்கி அருவி வரை செல்ல 10 அல்லது 15 நிமிடங்கள் பிடிக்கும். கோடைகாலத்தில் தண்ணீரின் அளவு குறைவாக இருப்பதால் பாறையை அடைவது எளிதாக இருக்கும்.
# அனிருத் லால் நகர்

**அனிருத் லால் நகர்** ( 4 அக்டோபர் 1930 - 4 பிப்ரவரி 2014) என்பவர் ஒரு இந்திய பொருளாதார நிபுணர் , பொருளாதாரத்தில் வரையறுக்கப்பட்ட-மாதிரி அனுமானம் என்ற துறையில் இவரது பங்கு மிக முக்கியமானது
அலகாபாத் நகரில் பிறந்த இவர், லக்னோபல்கலைக்கழகதில் புள்ளியியல் துறையில்முதுகலை பட்டம் பெற்றவர். மேலும் எராச்மஸ் பல்கலைக்கழகதில் பொருளாதாரத்துறையில் முனைவர் பட்டம் பெற்றவர். இவர் 4 ஆம் நாள் பெப்ரவரி மாதம் 2014 ஆம் ஆண்டு பூனாவில் காலமானார்.
# ராஜேஷ் லகானி

**ராஜேஷ் லகானி**(Rajesh Lakhoni) தமிழ்நாட்டின் தலைமைத் தேர்தல் அதிகாரியாகப்பணிபுரிந்த இந்திய ஆட்சிப் பணி அலுவலர் ஆவார். இவர் 01.12.2015 முதல் 28.02.2018 வரை இப்பதவியில் இருந்தார். தமிழ்நாட்டில் தலைமைத் தேர்தல் அதிகாரியாக பொறுப்பேற்றவுடன் இவர் தமிழகத்தில் வாக்காளர் பட்டியல் திருத்தம், புதிய வாக்காளர்கள் சேர்ப்பு ஆகியவற்றில் தீவிரம் காட்டினார். கல்லூரிகளில் சிறப்பு முகாம் அமைத்து புதிய வாக்காளர்களைச் சேர்த்தார். 2016-ஆம் ஆண்டு சட்டமன்றத் தேர்தலில் *100 சதவிகித வாக்குப்பதிவு* என்ற முழக்கத்தை முன்வைத்தார். இதற்காக, கல்லூரிகளில் மட்டுமல்லாது பொதுநல அமைப்புகளுடன் இணைந்து, விழிப்புணர்வு பிரச்சாரங்களையும் மேற்கொண்டார். இந்திய ஆட்சிப்பணி அதிகாரியான இவர் கன்னியாகுமரி மாவட்டத்தில் மாவட்ட ஆட்சியராக 16.07.2003 முதல் 21.11.2004 முடிய பணியாற்றினார். அங்கு சுனாமி ஏற்பட்டபோது சிறப்பாக செயல்பட்டார். பின்னர், தேனி மாவட்ட ஆட்சியராக 01.10.2005 முதல் 11.10.2006 வரை பணிபுரிந்தார். 2006 ஆம் ஆண்டு நவம்பர் மாதத்தில் எம். பி. விஜயகுமார் அனைவருக்கும் கல்வி இயக்கத்தின் மாநில திட்ட இயக்குநராக பணியிடம் மாற்றம் செய்யப்பட்டதைத் தொடர்ந்து அவருக்குப் பதிலாக இவர் சென்னை பெருநகர மாநகராட்சி ஆணையராக பணியேற்றார்.
# லேசர் மருத்துவம்

பிளாஸ்டிக், கனிமங்கள், மரம் மற்றும் துணி தொடர்பானவற்றில் தொழில் முறையிலும் மனிதன் விலங்குகளைப் பொருத்த அளவில் நோய்க்கான சிகிச்சை என்ற அளவிலும் லேசர் இன்று பயன்படுத்தப்பட்டு வருகிறது. லேசர் ஆற்றல் எந்தப் பொருளில் இருந்து வெளிப்படுகிறது என்பதைப் பொருத்தும் வெளிப்படுத்தப்படும் அலை வரிசைக்கேற்பவும் வகைப்படுத்தப்படுகிறது. எடுத்துக்காட்டாக கார்பன்-டை-ஆக்ஸைடு வளிம லேசர், ஆர்கான் லேசர், என்டியோக் லேசர் கருவியின் செயல் திறன் அது வெளிபடுத்தும் சக்தியின் அடர்த்தி அலைவரிசை மற்றும் கண்ணாடிகளின் தன்மைக்கேற்ப மாறுபடும்.  
இதிலிருந்து வெளிப்படும் ஒளிக்கற்றையின் வெப்பம் திசுக்களை அழிக்கவும் வீக்கமுறவும் செய்கிறது. லேசரைக் கொண்டு குறிபாக புற்று நோய்க்கான செல்களை மட்டும் ஊடுகதிர் சிகிச்சை முறைப்படியும் அழிக்க முடியும். இந்த முறையில் சுமார் 1000 புற்று நோயாளைகளுக்கு சிகிச்சை அளிக்கப்பட்டது. இந்த சிகிச்சையானது அறுவை, ஊடுகதிர் மற்றும் வேதி மருத்துவம் போன்றவற்றைவிட சிறந்ததாகக் கருதப்படுகிறது. இரத்தக் குழாயில் உள்ள இரத்த படிவுகளை இம்முறைப்படி அகற்றுவது குறைந்த செலவில் முடியும். கண்புரை அகற்றும் அறுவையின்போதும் அதன் பின் புற உறையை வெட்டித் திறக்கவும் இந்த சிகிச்சை துணை செய்கிறது. ஆனால் ஒளிக்கதிர் அறுவை மருத்துவர் பார்வையாளர், நோயாளி முதலியவர்களுக்கு பாதுகாப்பு குறைய நேர்ந்தால் மிக எளிதில் கேடு உண்டாகும். எளிதில் தீப்பற்றும் தன்மையும் இந்த முறையில் உள்ளது. இக்குறைகளை மெல்ல மெல்ல களையப்பட வேண்டும்.
# வல்கன் மலைகள்

**வோல்கன் மலைகள்** (*Volcan Mountains*) என்பது கலிபோர்னியாவின் சான் டியாகோ மாவட்டத்தின் கிழக்கு கவுண்டி பகுதியில் அமைந்துள்ள தீபகற்ப மலைத் தொடராகும்.
# வல்கன் மலைகள்

## அமைவிடம்[

வல்கன் 13 மைல்கள் (21 கி.மீ.) மற்றும் 7.5 மைல் (12.1 கி.மீ.) அகலத்தை கொண்ட ஒரு தோராயமான நீளமான வடமேற்கு-தென்கிழக்கு வரை பரவி உள்ளது. சான் பெலிப்பி பள்ளத்தாக்கின் மேற்குப் பகுதியையும், கிழக்குப் பகுதியை சான் பெலிப்பெ மலையுடனும் உள்ளடக்கியது. ஜூலியன் மற்றும் வரலாற்று கோல்மன் தங்க சுரங்கப்பாதை இதன் தெற்கு எல்லைக்கு அப்பால் உள்ளது. ஹென்ஷவ் ஏரி வடமேற்கில் உள்ளது.
# வேளாண் ஆராய்ச்சி நிலையம், மன்னுத்தி

**வேளாண் ஆராய்ச்சி நிலையம், மன்னுத்தி** என்பது கேரளத்தில் உள்ள ஒரு வேளாண் ஆராய்ச்சி மையமாகும்.  
இந்த வேளாண் ஆராய்ச்சி மையம் கேரளத்தின், திருச்சூர் மாவட்டம் ஒல்லுக்கராவிலுள்ள மன்னுத்தியில் 1957 ஆம் ஆண்டு துவங்கப்பட்டு நெல் ஆராய்ச்சி நிலையமாக கேரள வேளாண் துறையின்கீழ் செயல்படத் துவங்கியது. 1972 ஆம் ஆண்டு இந்த மையம் வேளாண்மைத் துறையிடமிருந்து பிரித்து கேரள வேளாண்மைப் பல்கலைக் கழகத்தின் கீழ் கொண்டு வரப்பட்டது.
1976 ஆம் ஆண்டில், நெல் ஆராய்ச்சி நிலையம் மற்றும் வேளாண் ஆராய்ச்சி நிலையம் ஆகிய இரண்டும் இணைக்கப்பட்டு, இந்த ஆராய்ச்சி நிலையத்திற்கு, “வேளாண்மை ஆராய்ச்சி நிலையம்” மன்னுத்தி எனப் பெயரிடப்பட்டு 01.01.1988-லிருந்து செயல்பட்டு வருகிறது.
;நோக்கம்
கோல் நில மேலாண்மை திட்டம் மற்றும் தேங்காய் ஆகியவற்றில் இதன் ஆராய்ச்சி செயல்பாடுகள் உள்ளன. காய்கறிகள் மற்றும் இயற்கை பண்ணை ஆகியவற்றில் சரிபார்க்கும் ஆராய்ச்சி செயல்கள் மேற்கொள்ளப்படுகிறது.
# வேளாண் ஆராய்ச்சி நிலையம், மன்னுத்தி

## வெளியிட்ட இரகங்கள்

மிகவும் குறுகிய கால சிவப்பு நிற மேலோடு கொண்ட 75-80 நாட்களில் முதிர்ச்சியடையும் “ஹ்ரஸ்வா” என்னும் பயிர்வகையை இந்நிலையம் உருவாக்கியுள்ளது.
பயிரிடுவதற்கான மற்றொரு இரகமான “அகல்யா” என்னும் இரகத்தையும் வெளியிட்டுள்ளது.
# பூதிநத்தம்

**பூதிநத்தம்** (*Pudinattam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேப்பம்பட்டி ஊராட்சிக்கு உட்பட்டது. இது தமிழகத் தொல்லியற்களங்களில் ஒன்றாகும்.
# பூதிநத்தம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 53 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'08.0"N 78°33'08.3"E ஆகும்.
# பூதிநத்தம்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 111 குடும்பங்களும் 409 மக்களும் வசிக்கின்றனர். இதில் 212 ஆண்களும் 197 பெண்களும் அடங்குவர்.
# தாயக்கட்டை

**தாயக்கட்டை** என்பது தமிழ்நாட்டில் விளையாடும் ஓர் பழமையான விளையாட்டாகும். இதில் 2 முதல் 4 பேர் வரை விளையாடுவர். இது இந்தியாவின் பிற பகுதிகளில் விளையாடப்படும் தாயம் விளையாட்டை ஒத்தது ஆகும். தாயக்கட்டை நிறைய விதங்களில் விளையாடலாம்.
# தாயக்கட்டை

## மூலம்

*தாய* என்ற வார்த்தை தாயம்என்ற தமிழ் வார்த்தையிலிருந்து உருவானது ஆகும். இதன் பொருள் முதல் கல் என்பதாகும்.
# ஆத்ம ராம பாண்டுரங்

**ஆத்மராம பாண்டுரங்** *(Atmaram Pandurang)* அல்லது ஆத்மராம பாண்டூரங் துர்காதேகர் (Atmaram Pandurang Turkhadekar) என்பவர் 1823-1898 ஆம் ஆண்டு காலத்தில் வாழ்ந்த ஓர் இந்திய மருத்துவர் மற்றும் சமூக சீர்திருத்தவாதி ஆவார். ஆங்கிலப் புத்தகங்கள் இவரது பெயரை சுருக்கமாக துர்காத் என்று குறிப்பிடுகின்றன . இவரும் பம்பாய் இயற்கை வரலாற்று சங்கத்தைச் சேர்ந்த சாகாராம் அர்ச்சூன் என்பவரும் சேர்ந்து பிரார்தன சமாச்யத்தை நிறுவினார்கள் . இவர் கிராண்டு மருத்துவக் கல்லூரியில் பட்டப்படிப்பை முடித்தார். மராத்தி மற்றும் சமசுகிருதம் என்ற இருமொழிகளிலும் பண்டிதரான தாதோபா பண்டுரங் (18 மே 1814-17 அக்டோபர் 1882) ஆத்மராம பாண்டுரங்கின் சகோதரராவார். 1879 ஆம் ஆண்டில் பம்பாய் மாநகர செரிப்பாக ஆத்ம ராம பாண்டுரங் சிறிது காலம் பணியாற்றினார்.
# ஆத்ம ராம பாண்டுரங்

## சொந்த வாழ்க்கை

பாண்டுரங் யேசுவந்த் மற்றும் யசோதாபாய் ஆகியோருக்கு மகனாக ஆத்மராம் பாண்டுரங் பிறந்தார். புதிதாக திறக்கப்பட்ட கிராண்டு மருத்துவக் கல்லூரியில் படித்தார். மருத்துவர் பாகு தாயி லேடு உள்ளிட்டோர் இக்கல்லூரியில் படித்த முதல் தொகுதி மாணவர்களாவர். ஒரு பட்டயப் படிப்பை முடித்த இவர் பிவாண்டியில் பணிபுரிந்தார். பெரியம்மை தடுப்பூசியின் அவசியம் குறித்த பிரச்சார இயக்கம் ஒன்றையும் இவர் நடத்தினார். பின்னாளில் 1868 ஆம் ஆண்டு உருவாக்கப்பட்ட அரசியலமைப்பு 14 தொற்று நோய் சட்டத்தை இயற்றுவதற்கு உதவினார். புகழ்பெற்ற மகாராச் அவதூறு வழக்கில் இவர் முக்கிய சாட்சியாக இருந்தார். வாதியானவர் பால்வினை நோயால் பாதிக்கப்பட்டிருந்தார் என்பதற்கான ஆதாரங்களை இவ்வழக்கில் முன்வைத்தார் . ஆத்மரம் பாண்டுரங் ஒரு தத்துவ சீர்திருத்தவாதியாகச் செயற்பட்டார். குழந்தை திருமணம் உட்பட பல இந்து மரபுகளை எதிர்த்தார். சிறுமிகளின் திருமணத்திற்கான குறைந்தபட்ச வயது இருபதாக இருக்க வேண்டும் என்று நம்பினார் .
# ஆத்ம ராம பாண்டுரங்

## பிரார்த்தனா சமாச்யம்

31 மார்ச் 1867 அன்று பிரார்த்தனா சமாச்யம் இவரது வீட்டில் நிறுவப்பட்டது. கேசப் சந்திர சென் அவர்களின் கருத்துகளால் இவர் ஈர்க்கப்பட்டார். சாதி முறையை பகிரங்கமாக கண்டனம் செய்தல், விதவை-மறுமணம் அறிமுகப்படுத்துதல், பெண் கல்வியை ஊக்குவித்தல் மற்றும் குழந்தை திருமணத்தை ஒழித்தல் ஆகியவை சமாச்யம் தொடங்கப்பட்ட நேரத்தில் அதன் கொள்கைகளாக இருந்தன. பந்தர்கர் இலவச நூலகத்தை உருவாக்குவதற்கும் இவர் உதவினார் . 1879 இல் பம்பாய் மாநகர செரீப்பாக தேர்ந்தெடுக்கப்பட்டார் .
# ஆத்ம ராம பாண்டுரங்

## திருமணம்

பாண்டுரங் மிகவும் படித்த குடும்பத்தைச் சேர்ந்தவர் ஆவார். நாடு முழுவதும் அக்காலத்தில் இருந்த சீர்திருத்தவாதிகள் இவரது நட்பு வட்டத்திற்குள் அறிமுகம் ஆகியிருந்தனர், 1878 ஆம் ஆண்டில் இரவீந்திரநாத் தாகூர் இங்கிலாந்திற்குச் செல்ல பம்பாய் வந்தபோது, இவருடைய இல்லத்தில் தங்கினார். பாண்டூராங்கின் இரண்டாவது மகளான அன்னபூர்ணா அல்லது அனாவின் உதவியுடன் ஆங்கிலத்தை மேம்படுத்திக் கொண்டார். அவர்கள் இருவரும் ஒருவருக்கொருவர் ஈர்க்கப்பட்டனர். தாகூர் தனது கவிதைகள் பலவற்றை இவர் நினைவாக எழுதினார் (அவர் அவரை "நளினி" என்று குறிப்பிட்டார்). இருப்பினும் அனா வடோதராவில் வரலாற்று மற்றும் ஆங்கில இலக்கியத்தின் பேராசிரியராக இருந்த எரால்டு லிட்டில்டேலை திருமணம் செய்து கொண்டார்.  
அனாவின் அண்ணன் மொரேசுவார் ஆத்மராம் செய்முறை வேதியியல் துறையில் தங்கப்பதக்கம் பெற்றார். 1867 ஆம் ஆண்டில் இலண்டன் பல்கலைக்கழகக் கல்லூரியில் கணித மற்றும் புவியியல் பிரிவுகளில் சிறப்புநிலையைப் பெற்றார். பரோடாவில் உள்ள ராச்குமார் கல்லூரியின் முக்கிய நபராக செயலாற்றினார்.. மற்றொரு மகள் மானெக் துர்கத் 1892 ஆம் ஆண்டில் பம்பாயில் மருத்துவம் மற்றும் அறுவை சிகிச்சைக்கான உரிமத்தைப் பெற்றார். அதே வருடத்தில் தாதாபாய் நௌரோஜியின் மகள் மேனெக்காயும் அதே தேர்வில் பெற்றார்.. 1862 இல் பிறந்த மற்றொரு மகன் தினையேசுவர் ஆத்மரம் துர்கத் கிராண்டு மருத்துவக் கல்லூரியிலும், எடின்பர்க் பல்கலைக்கழகத்திலும் 1890-91 வரை படித்தார். அவர் ஆஃப்கைன் நிறுவனத்திலும் கிண்டியிலுள்ள கிங் நோய்த்தடுப்பு மற்றும் ஆய்வு நிறுவனத்தின் இயக்குநராகவும் பணியாற்றினார். அனோபிலிசு கொசுக்கள் குறித்த ஆய்வுக்காக கொடைக்கானலிலும் பணியாற்றினார் .
# மத்திய நெல் ஆராய்ச்சி நிலையம், கட்டாக்

**தேசிய நெல் ஆராய்ச்சி நிலையம்** *(National Rice Research Institute)* இந்தியாவின் ஒடிசா மாநிலத்தில் இருக்கும் கட்டாக் – பாராதீப் சாலையில் உள்ள பிதயதார்புர் கிராமத்தில் அமைந்துள்ளது. இந்திய வேளாண் ஆராய்ச்சிக் குழுமம் அங்கீகரித்த முதன்மையான தேசிய ஆராய்ச்சி நிறுவன்ங்களில் இதுவும் ஒன்றாகும். ஆராய்ச்சி நிலையம் தோராயமாக 250 ஏக்கர் பரப்பளவில் அமைந்துள்ளது.
# மத்திய நெல் ஆராய்ச்சி நிலையம், கட்டாக்

## ஆராய்ச்சிகள்

இந்நிறுவனத்தின் விஞ்ஞானிகள் மேற்கொண்ட பல்வேறு வகையான கீழ்காணும் துறைகளை இணைத்து அரிசி ஆராய்ச்சிகள் மேற்கோண்டு பல ஆராய்ச்சி முடிவுகளை வெளிப்படுத்தியுள்ளனர்.
- உயிர்வேதியியல்
- நீலப்பச்சைப்பாசி
- பூச்சியியல்
- உணவுத் தொழில் நுட்பம்
- உருளைப்புழுவியல்
- உடலியங்கியல்
- மரம் வளர்ப்பு மற்றும் மரபியல் ஈனியல்
- தாவர நோயியல் மற்றும் பூஞ்சையியல்  
மேலும் இங்கு மேற்கொள்ளப்படும் அரிசி ஆராய்ச்சிகளை கீழ்கண்டவாறு பட்டியலிடலாம்.
ஆராய்ச்சி பிரிவுகள்
1. பயிர் முன்னேற்றம்
1. மரபணு வளங்கள்
1. தாவர இனப்பெருக்கம் மற்றும் மரபியல்
1. பயிர் உற்பத்தி
1. உழவியல்
1. மண் அறிவியல் மற்றும் நுண்ணுயிரியல்
1. விவசாய பொறியியல்
1. பயிர் பாதுகாப்பு
1. பூச்சியியல்
1. தாவர நோய்க்குறியியல்
1. உயிர் வேதியியல், தாவர செயல் இயல் மற்றும் சுற்றுச்சூழல் அறிவியல்
1. சமூக அறிவியல்
1. விவசாய பொருளாதாரம்
1. விவசாய புள்ளியியல்
1. விரிவாக்கம், தொடர்பாடல் மற்றும் பயிற்சி
# மத்திய நெல் ஆராய்ச்சி நிலையம், கட்டாக்

## நிறுவனம்

ஆராய்ச்சி நிறுவனம் பல்வேறு துறைகளாகப் பிரிக்கப்பட்டுள்ளது, ஒவ்வொன்றும் ஒரு துறைத் தலைவரின் தலைமையில் இயங்குகிறது. கயேந்திரகத்கார் ஆணையத்தின் அறிக்கையை அமுல்படுத்திய பின்னர் விஞ்ஞானிகளுக்கு இங்கு வழங்கப்படும் சம்பளம் பெரிதும் மேம்பட்டுள்ளது. . பெரும்பாலான விஞ்ஞானிகள் வளாகத்தில் உள்ள வீடுகளில் தங்கியுள்ளனர்.
# மத்திய நெல் ஆராய்ச்சி நிலையம், கட்டாக்

## குறிப்பிடத்தக்க பணியாளர்கள்

***முன்னாள் இயக்குநர்கள்**
- கிருட்டிணசுவாமி ராமையா – நிறுவனர் மற்றும் இயக்குநர்
- டாக்டர் ஆர்.எச்.ரிச்சாரியா -
- டாக்டர் எசு.ஒய். பத்மனாபன், தாவர நோயியல் அறிஞர்.
- முதுநிலை நிர்வாக அலுவலர்
- எசு.கே. சின்கா
- **விஞ்ஞானிகள்:**
- டாக்டர் எசு.எசு. செயின் - முதுநிலை தாவர நோயியல் அறிஞர் மற்றும் பூஞ்சையியல் அறிஞர் ( ஆய்வகத்தில் காளான் வளர்ப்பு முறை முன்னோடி விஞ்ஞானி).
- டாக்டர் ஆர்.என். மிசுரா – மரபியலர்
- டாக்டர் பி.கே. ராவ் – அரிசி வளர்ப்பாளர் (ஊக்கர் விருது பெற்றவர்)
- டாக்டர் எம். சீத்தாராமன்- மரபியலர்
- டாக்டர் யே.பி குல்சிரெசுத்தா - பூச்சியியலர்
- டாக்டர் தேவ்தத் – தாவர நோயியலர்
- டாக்டர் பி.கே. சிங் – கடற்பாசியியல் அறிஞர்
- டாக்டர் எசு.என். ரத்தோ – மரபியலர் மற்றும் தாவர வளர்ப்பாளர்
- டாக்டர் சிறீ கோபால் சர்மா
- டாக்டர் . ஓங்கார் நாத் சிங் – விதை மேம்பாட்டுப் பிரிவு (பிரிவின் தலைவர்)
# வாரியங்காவல்

**வாரியங்காவல்** *(Variyankaval)* கிராமம் இந்தியாவின் தமிழ்நாடு மாநிலத்திலுள்ள அரியலூர் மாவட்டத்தைச் சேர்ந்த ஆண்டிமடம் தாலுக்காவில் அமைந்துள்ளது. இங்கு ஓர் அரசு ஆரம்பப் பள்ளியும் மேல்நிலைப் பள்ளியும் உள்ளன. இவற்றை தவிர ஒர் ஆரம்ப சுகாதார நிலையமும் ஒரு வங்கியும் இங்கு இயங்குகின்றன. விவசாயம் மற்றும் நெசவு கிராமத்தின் முக்கிய தொழில்களாகும். வாரியங்காவலின் அனைத்து திசைகளும் ஏரிகளால் சூழப்பட்டுள்ளது. நன்கு திட்டமிட்டு கட்டப்பட்ட வீடுகளுடன் நான்கு பழமையான தெருக்கள், மேற்கு பகுதியில் நான்கு திட்டப்பட்ட புதிய தெருக்கள், கிழக்கு பகுதியில் இரண்டு புதிய நன்கு திட்டமிடப்பட்ட தெருக்கள் என்பது வாரியங்காவல் கிராமத்தின் அமைப்பாகும். யுனெசுகோவின் பாரம்பரிய தளமாகக் கருதப்படும் சோழப் பேரரசின் தலைநகரமான கங்கைகொண்ட சோழபுரம் வாரியங்காவல் கிராமத்தின் கிழக்கே 15 கி.மீ. தொலைவில் அமைந்துள்ளது. இக்கிராமம் சோழர் காலத்தைச் சேர்ந்த கிராமமென்றும் 1000 ஆண்டுகால பழமை மிக்கதென்றும் நம்பப்பட்டு வருகிறது. முதுமக்கள் தாழி என்று அழைக்கப்படும் புராதன புதைகலன்கள் இந்த கிராமத்தைச் சுற்றியுள்ள சில பகுதிகளில் அகழ்வாய்வு செய்யப்படாமல் காணப்படுவதாக உறுதிப்படுத்தப்படாத தகவல்கள் தெரிவிக்கின்றன.
# வாரியங்காவல்

## மக்கள் தொகை

2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி வரியங்காவல் கிராமத்தின் மக்கள் தொகை மொத்தம் 4125 பேர்களாகும். இவர்களில் 2063 ஆண்களும் 2062 பெண்களும் இருந்தனர்.
# உயர் வெப்ப வேறுபாட்டு நிலை

விலங்குகள் ஓர் **உய்யப் பெரும வெப்பநிலை** (*Critical thermal maximum*) தாண்டியதும் அதற்கு அப்பால் பெரும்பாலான உடல் இடப்பெயர்ச்சி ஏதும் இன்றி இறந்தது போல் அசைவின்றி காணப்படும். வேனில் உறக்கத்தின்போது, வெப்ப வேறுபாட்டிலிருந்து தற்காத்துக் கொள்ள உயிரிகள் குறைந்த அளவே இடப்பெயர்ச்சியையும் நுண் வாழிட மாற்றத்தையும் உருவாக்குகின்றன.
# தோட்டத்திருவிழா

தோட்டத்திருவிழா (*garden festival*) என்பது தோட்டக்கலை, தோட்டவடிவமைப்பு, இயற்கையை இரசித்தல் மற்றும் இயற்கை நிலத்தோற்றக் கலை ஆகியவற்றைக் கொண்டாட நடத்தப்படும் திருவிழா மற்றும் காட்சிப்படுத்துதல் ஆகும். உள்ளூர் தோட்டத்திருவிழாக்கள், அரசு தோட்டத்திருவிழாக்கள், தேசிய தோட்டத்திருவிழாக்கள் மற்றும் சர்வதேச தோட்டத்திருவிழாக்கள் ஆகிய தோட்டத்திருவிழாக்கள் உள்ளன. செர்மனியின் புகா என்ற தோட்டக்கலை நிகழ்ச்சியில் இருந்து இந்த யோசனை உருவானது. பிரிட்டன் நாடு 1984–92 காலங்களில் ஐந்து தோட்டத்திருவிழாக்களை நடத்தியுள்ளது. ஆனால் தோட்ட நிலங்களை திருவிழாவிற்கு பின் பயன்படுத்துவது குறித்து எந்த திட்டமும் வகுகப்படாததால் திருவிழாக்கள் பிசகிவிட்டன.
# தோட்டத்திருவிழா

### அங்கீகாரம்

ஒரு நிகழ்ச்சி தேசிய கண்காட்சியாக தகுதி பெற, பி.ஐ.இ என்ற அமைப்பால் அங்கரீக்கப்படவேண்டும். இந்த அமைப்பு ஒரு தேசிய மாநாட்டில் உருவாக்கப்பட்டு, 1928-ல் பாரீசில் கையெழுத்திடப்பட்டது. ஒரு நிகழ்ச்சியை ஐ.ஏ.எச்.பி என்ற அமைப்பும் அங்கீகரிக்கலாம்.
# தோட்டத்திருவிழா

### அங்கீகாரம்

#### மலர் கண்காட்சி

பிரான்சு நாட்டில் சாமாண்ட் என்ற இடத்தில் நடைபெற்ற சர்வதேச தோட்டத்திருவிழா மிகப் பிரபலமானது. இருப்பினும் சாமாண்ட் பி.ஐ.இ அமைப்பின் வரையரைக்குள் வரவில்லை. மற்ற நிகழ்ச்சிகளில் தோட்டக் கட்டமைப்பு ஏற்படுத்தப்பட்டாலும் அவை மலர் கண்காட்சிகளாகவே விவரிக்கப்பட்டன. இதற்கு சிறந்த உதாரணம் செல்சியா மலர் கண்காட்சி. இதில் தோட்டக் கட்டமைப்பிற்கு முக்கியத்துவம் அளிக்கப்பட்டது. இலண்டனில் உள்ள அபூர்வ தோட்டங்கள் மற்றும் தோட்டக்கலைகள் 2012ல் நடைபெற்ற செல்சியா நிகழ்வுகளில் இருந்து உருவானதாகும்.
# குற்றெலும்பு

**குற்றெலும்பு** (short bone) என்பது அகலமாகவும், நீளமாகவும் இருக்கும் எலும்புகளுக்கு அணுக்கமாக உள்ள எலும்புகளாகும். குற்றெலும்புகளின் முதன்மையான பணி சிறிய நகா்தல் இன்றி உடலுக்கு நிலைத்த தன்மையும் உறுதிதன்மையும் அளிப்பது ஆகும். அவை ஐந்து வகையான எலும்புகளில் ஒன்றாகும். குட்டை எலும்பு, நீள எலும்பு, தட்டை எலும்பு, ஒழுங்கற்ற எலும்பு, தசைப்பற்று எலும்பு. உதாரணமாக: பாதங்களில் இந்த எலும்பு கணுக்கால் எலும்பு என்றும், கைகளில் இருக்கும் இந்த எலும்புக்கு மணிக்கட்டு எலும்பு என்றும் பெயா்.
# குற்றெலும்பு

## மேற்கோள்

- Stedman's Online Medical Dictionary, 27th Edition
# ஈரல்பாசி

** ஈரல்பாசி**(Riccia) ரிக்சியேசி இனத்தைச் சார்ந்த அதிக அளவில் பரந்துள்ள பாசியின் வகை. மிகச்சிறியது. இதில் வேர், தண்டு, இலை என்ற வேறுபாடு இல்லை. அதிக வகையில் பஞ்சாப் காசுமீர் மாநிலத்திலும், மேற்கு இமயமலை தொடர்களிலும் அதிக அளவில் காணப்படுகிறது. இது ஈரப்பதம் உள்ள இடங்களில் அதிகம் காணப்படும். ஈரல்பாசி இனத்தில் 130 வகைகள் உள்ளது.
# எட்மண்ட்பர்க்

**எட்மண்ட் பர்க்** (Edmund Burke, 12 யனவரி New Style 1729 – 9 யூலை 1797) அயர்லாந்து நாட்டைச் சேர்ந்த ஒரு அரசியல்வாதி, மெய்யியலாளர்.
அரிஸ்டாட்டிலைப் பாேன்று அரசியல்வாதிகளால் மதிக்கப் பெற்றவர் எட்மண்ட் பர்க். பர்க் தன் சாெல்லாற்றலால் நீதிக்காகப் பாேராடுபவர்.
# எட்மண்ட்பர்க்

## இளமை

1729 ஆம் ஆண்டு அயர்லாந்தின் தலைநகரான டப்ளினில் மிகச் சாதாரண குடும்பத்தில் பிறந்தார். இலண்டன் மாநகரிலேயே வழக்கறிஞராகப் பயின்றார்.
# எட்மண்ட்பர்க்

## வகித்த பதவிகள்

1765 ஆம் ஆண்டு எட்மண்ட் பர்க் வென்டோவர் தொகுதியிலிருந்து தேர்ந்தெடுக்கப்பட்டு பிரித்தானிய நாடாளுமன்ற உறுப்பினரானார். சில ஆண்டுகளில் இராணுவ மந்திரியான பர்க், பின் நீதி மந்திரியானார்.
# எட்மண்ட்பர்க்

## எழுதிய நூல்கள்

பிரிட்டனில் மக்களிடையே நிலவி வந்த அதிருப்தியையும் அதற்கான காரணங்களையும் விளக்கி 'தற்கால அதிருப்தியின் காரணங்களைப் பற்றிய கருத்துக்கள்' என்னும் நூலை எழுதி அரசியல் வட்டாரத்தில் பெருமதிப்பு பெற்றார்.  
1790-ல் பிரெஞ்சுப் புரட்சியின் அவசியத்தை விளக்கி 'பிரெஞ்சுப் புரட்சி எழுப்பிய சிந்தனை' என்ற நூலை வெளியிட்டார்.
# எட்மண்ட்பர்க்

## இறப்பு

பிரெஞ்சுப் புரட்சியைப் பர்க் ஆதரித்ததால் நண்பர்களும் அவரிடமிருந்து விலகிச் சென்றனர். அவருக்கு அளிக்கப்பட்டு வந்த உபகாரச் சம்பளத்தையும் நிறுத்தப் பரிந்துரைத்தனர். இறுதி நாட்களில் மகனும் இறந்து விட, தனிமையில் வாடிய பர்க் 1797-ல் தனது அறுபத்தெட்டாவது வயதில் இறந்தார்.
# பமோரி சட்டமன்றத் தொகுதி

**பமோரி (சட்டமன்றத் தொகுதி)** (*Bamori Assembly constituency*) (தொகுதி எண்: 28) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி குணா மாவட்டத்தில் அமைந்துள்ளது.
# பமோரி சட்டமன்றத் தொகுதி

## தற்போதைய சட்டமன்ற உறுப்பினர்

பமோரி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *மகேந்திர சிங் சிசோடா* இருக்கிறார்.
# புரி கந்தக் நதி

**புரி கந்தக் நதி** கங்கையின் ஒரு துணை நதியாகும். புரி கந்தக் நதி பீகாரிலுள்ள மேற்கு சம்பரன் மாவட்டத்தில் பிஸ்ம்பர்பூர் அருகே உள்ள சதுர்வா சாரில் இருந்து உருவாகிறது. இது ஆரம்பத்தில் கிழக்கு சம்பரன் மாவட்டத்தின் வழியாக பாய்கிறது. சுமார் 56 கிலோமீட்டர் (35 மைல்) தொலைவில் பாய்ந்த பிறகு, நதியானது தென்கிழக்காக பாய்ந்து, அங்கு இரண்டு ஆறுகள் - துபரா மற்றும் டூர் இணைக்கின்றது. அதன்பின், முசாபர்பூர் மாவட்டத்தின் வழியாக தென்கிழக்கு திசையில் ஆற்றின் ஓட்டம் 32 கிலோமீட்டர் (20 மைல்).சமஸ்திபூர் மற்றும் பேகுசராய் மாவட்டங்களின் வழியாக ஏற்ற இறக்கமாக பாய்ந்த பிறகு காகரியா மாவட்டத்திற்குள் நுழைகிறது.. இது காகரியா நகரத்தின் மேற்கு எல்லையாக இருக்கிறது. இந்நதி வெள்ளத்தில் இருந்து காகாரியா நகரத்தை பாதுகாக்கிறது.இறுதியில் கங்கையில் சேர்கிறது
# புரி கந்தக் நதி

## ஆற்றின் நீளம்

ஆற்றின் மொத்த நீளம் 320 கிலோமீட்டர் (200 மைல்) ஆகும். ஆற்றின் வடிகால் பகுதி 10,150 சதுர கிலோமீட்டர் ஆகும்.
# புரி கந்தக் நதி

## துணை ஆறுகள்

மன்யன், பாலோர், பாண்டாய், சிக்தா, திலாவே, தியூர், தனுவுடி, கோஹரா, அஞ்சன்கோட் மற்றும் டான்டா ஆகியவற்றின் முக்கிய கிளைகளாகும்.
# அலர்வு

**அலர்வு** (Anthesis) என்பது ஒரு பூ முழுவதும் திறக்கும் மற்றும் செயல்படும் காலமாகும். இச்சொல் அந்த காலம் தொடங்குவதையும் குறிக்கக்கூடும்.  
சில பூவினங்களில் அலர்வு ஆரம்பமாவது கண்கவர் நிகழ்வாகும். எடுத்துக்காட்டாக ஆஸ்திரேலியாவில் காணப்படும் *பாங்க்ஸியா* இனங்களில், அலர்வு மேற்புறப் பூவிதழ் பாகங்களையும் கடந்து தம்பம் நீண்டு வளர்வதோடு தொடர்புடையதாக உள்ளது. ஒரு பூந்துணரில் பூக்களின் அலர்வு தொடர்வரிசையாக இருக்கும், எனவே பூவின் தம்பமும் பூவிதழும் வேறுவேறான நிறங்களைக் கொண்டிருந்தால், பூந்துணர் முழுவதுமாகப் படிப்படியாக நிறமாற்றம் காணப்படும்.  
பகலில் மலரும் பூக்களின் அலர்வு, பட்டாம்பூச்சி போன்ற பகல்நேரப் பூச்சிகளை ஈர்க்கும் வகையில் பொதுவாக பளபளப்பான நிறங்களில் இருக்கின்றது. இரவில் மலரும் பூக்களின் அலர்வு பொதுவாக இருளுக்கு ஏற்ப மாறுபட்ட வகையில் வெண்ணிறத்திலோ அல்லது நிறங்குறைந்தோ இருக்கின்றது. இந்த வகைப் பூக்கள் பொதுவாக அந்துப்பூச்சி, விட்டில் போன்ற இரவுநேரப் பூச்சிகளை ஈர்க்கின்றன.
# வன மேலாண்மை

**கானக மேலாண்மை** *(Forest management)* என்பது கானியலின் ஒரு கிளைப்பிரிவாகும். இது ஒட்டுமொத்த ஆட்சி, சட்ட, பொருளியல், சமூகக் கூறுபாடுகளையும் அறிவியல் தொழிநுட்பக் கூறுபாடுகளிலும் அக்கறை கொண்டுள்ளது. கானக மேலாண்மையில் மரவளர்ப்பு, கானகப் பாதுகாப்பு, கானகச் சட்டம் ஆகியன உள்ளடங்கும். மேலும், இதில் மர மேலாண்மை, வனப்பியல் பொழுதுபோக்கு, நகர விழுமியங்கள, நீர்வள மேலாண்மை, கானுயிரிகள் உள்நாட்டு, கடலோர மீன்வளம், கானக மரப் பொருட்கள், தாவர மரபியல் வளங்கள், பிற மரமல்லா கானக விளைபொருட்கள் ஆகியனவும் அடங்கும். மேலாண்மை நோக்கங்களாக பேணுதலும் பயன்பாடும் அல்லது இரண்டுமோ அமைகிறது. கானக நுட்பங்களாக, மர அறுவடை, பல்வேறு மர இனங்களால் கானகத் திட்டமிடலும் மீட்டாக்கமும், காட்டின் ஊடாக வழித்தடங்களும் சாலைகளும் அமைத்துப் பேணுதல், காட்டுத்தீயைத் தவிர்த்தல் ஆகியன அமைகின்றன.  
கானக மேலாண்மை என்பது கானியல் கோட்பாடுகள், வணிகக் கோட்பாடுகள் ஆகியவற்றைச் சீரிய முறையில் பயன்படுத்தி கானகத்திற்கென்று சில குறிக்கோள்களை எட்டுவது ஆகும். எனவே ஒரு கானக ஆட்சி பொறுப்பாளர் அல்லது காப்பாளர் கானகம் தொடர்பான பல துறைகளான மர வளர்ப்பியல், கானக அளவியல், மரம் வெட்டும் முறைகள், மர நுட்பம், மர அறிவியல், கானகச் சுற்றுப்புறவியல், கான் பூச்சியல், கான் நோயியல், பொருளியல், கானக மண்ணியல், நீர்த் தேக்க மேலாண்மை, வணிக மேலாண்மை, விற்பனை, சமூகவியல், கான் விலங்கியல் போன்றவற்றில் நல்ல தேர்ச்சி பெற்றிருத்தல் கட்டாயம் ஆகும். மேற்கூறிய அனைத்துத் துறைகளிலும் ஒருவர் வல்லுனராக இருக்க வேண்டிய தேவை இல்லை எனினும் இவை அனைத்திலும் நல்ல தேர்ச்சி பெற்றிருந்தால் மட்டுமே கானகத்தை நல்ல முறையில் மேலாள முடியும்.  
இந்தியாவில் கானக மேலாண்மை 1867 ஆம் ஆண்டில் ஏற்படுத்தப்பட்டது. சர் டெய்ட்ரிச் பிராண்டிசு என்பார் இந்தியாவில் தலைமைக் கானகக் கண்காணிப்பாளராக அமர்த்தப்பட்டு இந்திய கானக மேலாண்மைப் பணி தொடங்கப்பட்டது. இப்போதைய கானக மேலாண்மைக் கொள்கையில் முதன்மைக் கூறுகளாக கானகப் பாதுகாப்பு, கானக மேம்பாடு, சமூகக் காடுகள் ஆகியவை உள்ளன.
# குணா சட்டமன்றத் தொகுதி

**குணா (சட்டமன்றத் தொகுதி)** (*Guna Assembly constituency*, தொகுதி எண்: 29) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி குணா மாவட்டத்தில் அமைந்துள்ளது.
# குணா சட்டமன்றத் தொகுதி

## தற்போதைய சட்டமன்ற உறுப்பினர்

குணா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *பன்னாலால் சக்யா* இருக்கிறார்.
# சிலுவைச்சேரி

**சிலுவைச்சேரி** (Siluvaichery) என்ற கிராமம் உடையார்பாளையம் வட்டம் அரியலூர் மாவட்டம் தமிழ்நாட்டில் உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# சிலுவைச்சேரி

## மக்கள் தொகை வகைப்பாடு

2001 ம் ஆண்டு மக்கள் தொகை கணக்கெடுப்பின்படி மொத்தம்2,277 ஆகும். அதில் ஆண்கள் 1,143 பெண்கள் 1,134 ஆகும்.
# மோகனூர் தொடருந்து நிலையம்

**மோகனூர் தொடருந்து நிலையம்** (*Mohanur Junction railway station*, நிலையக் குறியீடு:*MONR*)
ஆனது இந்தியாவின், தமிழ்நாட்டில், நாமக்கல் மாவட்டத்தில், மோகனூர் என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் கோட்டத்தின் கீழ் செயல்படுகிறது.
# மோகனூர் தொடருந்து நிலையம்

## முக்கிய தொடருந்துகள்

- சென்னை சென்ட்ரல் - பாலக்காடு (பழனி விரைவுத் தொடருந்து)
- சேலம் - கரூர் பயணிகள் தொடருந்து
- சேலம் - திருச்சிராப்பள்ளி பயணிகள் தொடருந்து
# மோகனூர் தொடருந்து நிலையம்

## பேருந்து வசதிகள்

பாலக்காடு விரைவுத் தொடருந்து வருகையின் போது பேருந்து நிலையத்திலிருந்து, தொடருந்து நிலையம் வரையும் மற்றும் தொடருந்து நிலையத்திலிருந்து, பேருந்து நிலையம் வரை, பேருந்து வசதியை தமிழ்நாடு அரசு போக்குவரத்து கழகம் ஏற்பாடு செய்துள்ளது.
# கொல்லும் நாவாய்ப்பூச்சி

**கொல்லும் நாவாய்ப்பூச்சிகள்** (*Assassin bugs*) என்பவை கொல்லும் நாவாய்ப் பூச்சிக் குடும்பத்தைச் சேர்ந்தவையாகும். இவை பூமியில் எங்கும் நிறைந்திருக்கும் குடும்பத்தைச் சேர்ந்த உண்மையான நாவாய்ப்பூச்சிகள் அல்லது அரையிறக்கையினப் பூச்சிகளாகும்.
இவை யாவும் கிட்டத்தட்ட பதுங்கிப் பாயும் கொன்றுண்ணிகளாகும். இக்குடும்பத்தின் பெரும்பாலான உறுப்பினர்களை எளிதில் அடையாளம் காணமுடியும் அவை ஒப்பீட்டளவில் குறுகிய கழுத்தும் உறுதியான வளைந்த உறிஞ்சு குழல்களும் கொண்டவையாகும். ஏராளமான மாதிரிகளை கவனமுடன் கையாள வேண்டும், ஏனென்றால் அவை உறிஞ்சுக் குழல்களால் மிகுந்த வேதனை தரும் தாக்குதலை மேற்கொண்டு தாங்களே தங்களைக் தற்காத்துக் கொள்ளும்.  
கொல்லும் நாவாய்ப்பூச்சிகள் கடிப்பதால் சாகாசு நோய் உண்டாகிறது. இந்நோய் 12000 பேரைக் கொன்றிருக்கிறது
இப்பூச்சியினத்தால் பரப்பப்படும் ஒட்டுண்ணித் தொற்றால் இந்நோய் ஏற்படுகிறது. மனிதர்களின் முகத்தில் இது அதிகம் கடிப்பதால் இதை முத்தமிடும் பூச்சி என்பர்.
# மனித அறிவியல்

மனித வாழ்க்கை மனித உயிரியலின் உயிரியல், சமூக மற்றும் கலாச்சார அம்சங்களை ஆராய்கிறது. மனித விஞ்ஞானம் ஒரு பரந்த பல்வகை அணுகுமுறை மூலம் மனித உலகத்தை பற்றிய நமது புரிதலை விரிவுபடுத்துவதை நோக்கமாகக் கொண்டுள்ளது. வரலாறு, மரபியல், சமூகவியல், உளவியல், பரிணாம உயிரியல், உயிர் வேதியியல், நரம்பியல் மற்றும் மானுடவியல் ஆகிய துறைகளில் பரந்த பரப்பளவை உள்ளடக்கியது. இது மனிதர்களுடன் தொடர்புடைய அனுபவங்கள், நடவடிக்கைகள், கட்டடங்கள், மற்றும் சிக்கல்களின் ஆய்வு மற்றும் விளக்கம். மனித விஞ்ஞானத்தின் ஆய்வு மனித உயிரினத்தின் இருப்பு பற்றிய அறிவை விரிவுபடுத்தவும், பிற இனங்களுடனும், அமைப்புமுறைகளுடனான அதன் பரஸ்பர உறவுக்கும், மனித வெளிப்பாடு மற்றும் சிந்தனையை நிலைநிறுத்துவதற்கான சிக்கல்களின் வளர்ச்சிக்கும் விரிவுபடுத்த முயற்சிக்கிறது. இது மனித நிகழ்வுகள் பற்றிய ஆய்வு ஆகும். மனித அனுபவத்தின் ஆய்வு இயற்கையில் வரலாற்று மற்றும் தற்போதையது. இது வரலாற்று மனித அனுபவத்தின் மதிப்பீடு மற்றும் விளக்கம் மற்றும் மனித நிகழ்வு பற்றிய புரிதலை பெற மற்றும் மனித பரிணாமத்தின் திட்டங்களை வடிவமைக்க தற்போதைய மனித நடவடிக்கை பகுப்பாய்வு தேவைப்படுகிறது. மனித விஞ்ஞானம் என்பது மனித இருப்புக்கான நோக்குநிலை, அறிந்திருப்பது, அது உண்மையில் எவ்வாறு தொடர்புடையது என்பதாகும்
# மனித அறிவியல்

## அறிவியலின் பொருள்

'விஞ்ஞானம்', 'அனுபவ விஞ்ஞானம்', மற்றும் 'விஞ்ஞான முறை' ஆகியவற்றின் பயன்பாட்டைப் பற்றிய தெளிவின்மை மற்றும் குழப்பம் 'மனித அறிவியல்' என்ற சொல் மனித நடவடிக்கைகளுக்குப் பொருந்தாது. 'விஞ்ஞானம்' என்பது லத்தீன் விஞ்ஞானத்தின் பொருள் 'அறிவு' என்பதிலிருந்து பெறப்பட்டது. 'விஞ்ஞானம்' என்பது அறிவு அல்லது கிளை அல்லது பொதுச் சட்டங்களின் செயல்பாட்டைக் காட்டுவதற்காக திட்டமிடப்பட்ட உண்மைகளின் சடலங்கள் அல்லது சத்தியங்களைக் கொண்ட படிப்பு பற்றிய எந்தவொரு கிளைடனும் குறிப்பிடுவதற்கு பொருத்தமானதாக இருக்கலாம்
# சாச்சௌதா சட்டமன்றத் தொகுதி

**சாச்சௌதா (சட்டமன்றத் தொகுதி)** (*Chachoura Assembly constituency*, தொகுதி எண்: 30) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி குணா மாவட்டத்தில் அமைந்துள்ளது.
# சாச்சௌதா சட்டமன்றத் தொகுதி

## தற்போதைய சட்டமன்ற உறுப்பினர்

சாச்சௌதா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த **'மம்தா மீனா**' இருக்கிறார்.
# சகசாநந்த அடிகள்

**சகசானந்த அடிகள்** என்பவர் கடலூர் மாவட்டம் சிதம்பரத்தில் 1923 ஆண்டு நந்தனார் கல்விக்கழகத்தை தொடங்கியவர். இக்கல்வி கழகம் மூலம் தொடக்கப்பள்ளி மற்றும் மேல்நிலைப்பள்ளி ஆகியவை தொடங்கப்பட்டுள்ளன. இவர் சட்டப்பேரவை உறுப்பினராக இருந்துள்ளார்.
# சகசாநந்த அடிகள்

## பிறப்பு

சகசாநந்தர் வேலூர் மாவட்டம், ஆரணி வட்டம், மேல்புதுப்பாக்கத்தைச் சார்ந்தவர் ஆவார். இவர் 1890 டிசம்பர் மாதம் 27 இல் அண்ணாமலை மற்றும் அலமேலு அம்மாள் தம்பதியருக்கு மகனாகப் பிறந்தார். இவரது இயற்பெயர் முனியசாமி ஆகும்.
# சகசாநந்த அடிகள்

## சாதனைகள்

இவர் சிதம்பரத்தில் 1923 ஆம் ஆண்டில் நந்தனார் கல்விக்கழகத்தை தோற்றுவித்தார். 1923 முதல் 1946 வரை சென்னை மேல்சபை உறுப்பினாராக இருந்தார். தமிழக சட்டசபை உறுப்பினராக 1947 முதல் 1959 வரை இருந்தார்.  
பண்ணையாள் பாதுகாப்புச் சட்டம், வார சாகுபடி முதலியவை கொண்டு வருவதற்கு பாடுபட்டார். வன்னியர்களுக்கு இருந்து வந்த குற்றப்பரம்பரையினர் என்ற சட்டத்தை நீக்குவதற்கு சட்டப் பேரவையில் வாதாடி அதனை நீக்குமாறு செய்தார்.
# பட்கால் ஏரி

**பட்கால் ஏரி** (*Badkhal Lake*) என்பது இந்தியாவின் அரியானா மாநிலத்தில் பரீதாபாது நகரின் அருகிலுள்ள பட்கால் சிற்றூர்ப் பகுதியில் அமைந்துள்ள ஏரி ஆகும். இந்த ஏரி, தலைநகர் தில்லியில் இருந்து 32 கிலோமீட்டர் தொலைவில் அமைந்துள்ளது. 2009 ஆம் ஆண்டிலிருந்து மழைப்பொழிவின்மையால் ஏரி வறண்டு போனது. 2010 பொதுநலவாய விளையாட்டுக்கள் நடைபெற்றபோது இந்த ஏரியில் செயற்கையாக நீர் நிரப்பப்பட்டது. எனினும் 2014 இல் நடத்தப்பட்ட தில்லி அரசுசார் கருத்தாய்வில் இந்த ஏரி உட்பட்ட தில்லியின் 190 நீர்நிலைகள் வறண்டுபோனதாக அறிக்கை தரப்பட்டது.
# நண்டு இறைச்சி

**நண்டு இறைச்சி** (Crab meat) என்பது நண்டில் இருந்து கிடைக்கும் இறைச்சி உணவாகும். நண்டு இறைச்சி உலகம் முழுவதும் சமைக்கப்படுகிறது.
# நண்டு இறைச்சி

## உணவுக்காண நண்டின் சில வகைகள்

1. களி நண்டு
1. சிலுவை நண்டு
1. ஓலை கால் நண்டு
1. ஈர்ப்புள்ளி நண்டு
1. முக்கண் நண்டு
1. கோரவளை கழி நண்டு
# நண்டு இறைச்சி

## வாழ்விடம்

ஏரி , குளம் , கடல் கரை,, உப்பளங்கள் மற்றும் சதுப்பு நில காடுகள்
# நண்டு இறைச்சி

## அளவு & எடை

நன்கு வளர்த்த நண்டுகள் 20 செ .மீ நீளமிருக்கும் . ஆண் நண்டுகள் 1.5 முதல் 2.0 கிலோ வரை எடை இருக்கும்.
# நண்டு இறைச்சி

## சுவை

நண்டு மிகவும் சுவையானது. இன முதிர்ச்சி பெற்ற பெண் நண்டுகள் சுவை அனைவராலும் ஈர்க்க படுகிறது
# நண்டு இறைச்சி

## நண்டில் உள்ள சத்துக்கள்

9 விழுக்காடு புரதமும், 1 விழுக்காடு கொழுப்பும், 3.2 விழுக்காடு தாதுப்பொருட்களும், 3.3. விழுக்காடு மாவுச்சத்தும், 50 கலோரி ஏரிசக்தியும் உள்ளது. மேலும் வைட்டமின் பி, வைட்டமின் சி, பாஸ்பரஸ், இரும்பு, கால்சியம், தாமிரம் , ஐயோடின், மெக்னிசியும் ஆகியவை உள்ளன
# நண்டு இறைச்சி

## மருத்துவ குணம்

ஆஸ்துமா மற்றும் சளி ஆகியவற்றுக்கு சிறந்த மருந்தாகும். புத்துணர்ச்சி தரும் உணவாகவும் சக்தி நிறைந்த உணவாகவும் உள்ளது. நண்டு சூப் சளியை முறிக்கும் மருந்தாகவும் படுகிறது
# சிவப்பு வால் மேக இறக்கை தட்டான்

**சிவப்பு வால் மேக இறக்கைத் தட்டான்** *(coral-tailed cloudwing)* *Tholymis tillarga* என்னும் தட்டான் இலிபெல்லுலிடே(Libellulidae) என்ற குடும்பத்தை சார்ந்த தட்டான்வகை ஆகும். மேகத்தை போன்று இறக்கைகளில் பழுப்பும் வெள்ளை நிறமும் இருப்பதால் இவை மேக இறக்கை என்னும் பெயர் பெற்றது. உயிரினப் பயன்பாட்டில் ஓடோனேட்டா என்னும் வரிசையில் இருக்கின்றது. இவற்றின் குடும்பங்களின் அறிவியற் பெயர் அனிசோப்டேரா (anisoptera ) என்பதாகும். முதிர்ந்த தட்டான் பெரிய, பன்முகப்படுத்தப்பட்ட கண்களையும், இரண்டு இணை மெலிதான இறக்கைகளும், நீடித்த உடலும் சிவந்த வாலும் கொண்டு வகைப்படுத்தப்படுகிறது.
# சிவப்பு வால் மேக இறக்கை தட்டான்

## வாழ்விடம்

இது வெப்பமண்டல மேற்கு ஆப்பிரிக்காவில் ஆசியா, ஆத்திரேலியா மற்றும் பசிபிக் தீவுகளில் காணப்படுகிறது. இதன் பொதுவான பெயர்கள் old world twister, evening skimmer என்பனவாகும். இது வெப்பமண்டலத்தின் ஈரப்பதமான பகுதிகளில் நீர் நிலைகளில் அதிகமாகக் காணப்படுகிறது. மேலும் சதுப்பு நிலங்கள் மற்றும் ஏரிகள் ஆகியவற்றை இவை விரும்புகின்றன. இவ்வகை தட்டான்கள் சூரிய எழுச்சி, சூரிய மறைவு, வானம் மேக மூட்டம் ஆகிய சூழலில் காணப்படும்.
# சிவப்பு வால் மேக இறக்கை தட்டான்

## உயிரியல் வகைப்பாடு

**திணை**:  விலங்கு  
**தொகுதி:** கணுக்காலிகள்  
**வகுப்பு**:  பூச்சிகள்  
**வரிசை**:  odonata  
**உள்வரிசை**: அனிசோப்டிரா  
**குடும்பம்:** Libellulidae  
**பேரினம்:** Tholymis
இனங்கள்: டில்லார்கா
பினையல் பெயர்
தோலிமிஸ் டில்லார்கா
# சிவப்பு வால் மேக இறக்கை தட்டான்

## உடலமைப்பு

இவை மெல்லிய கண்ணாடி போன்ற இறக்கைகளைக் கொண்டது**<big>.</big>**ஆண் தட்டான் தனது இறக்கைகளில் வெள்ளை மற்றும் பழுப்பு நிற புள்ளிகளைக் கொண்டிருக்கும். ஆனால் பெண் தட்டான் பூச்சிகளுக்கு இந்த புள்ளிகள் இல்லை.
# சிவப்பு வால் மேக இறக்கை தட்டான்

## பறக்கும் திறன்

அதிக தூரம், அதிவேகமாக அதிக நேரம் பறக்கும் தன்மை வாய்ந்தது. நீண்ட நேரம் பறந்த பின்னர் சற்று நேரம் பகலில் ஒரு மரத்தின் கிளையில் இளைப்பாறி விடும். ஓய்வெடுக்கும்போதும் அதன் கண்கள் தன்னைப் பின் தொடர்பவரை கண்காணிக்கும். பொதுவாக தட்டான் பூச்சிகள் மணிக்கு 80 கி.மீ விரைவில் பறக்க கூடிய தன்மை வாய்ந்தவை. இவை அழிந்து வரும் இனப்பட்டியலில் சேர்ந்துள்ளன.
# அபு மலை

**அபு மலை** (*Mount Abu*) என்பது இந்தியாவின் மேற்கில் ராஜஸ்தான் மாநிலத்திலுள்ள ஆரவல்லி மலைத் தொடரில் உள்ள உயரமான சிகரமாகும். இது சிரோஹி மாவட்டத்தில் அமைந்துள்ளது. மவுண்ட் அபு பலன்பூருக்கு (குஜராத்) 58&nbsp;கி.மீ. உயரத்தில் அமைந்துள்ளது. இந்த மலை 22&nbsp;கி.மீ. நீளமும் 9&nbsp;கி.மீ. அகலமும் கொண்ட தனிச்சிறப்புமிக்க பீடபூமியை உருவாக்குகிறது. இம்மலையில் உள்ள மிக உயர்ந்த சிகரம், குரு ஷிங்கார் ஆகும், இது கடல் மட்டத்திலிருந்து 1722 மீட்டர் உயரத்தில் அமைந்துள்ளது. இதன் உயரமே ஆறுகளுக்கும், ஏரிகளுக்கும் நீர் வீழ்ச்சிகளுக்கும் பசுமைமாறாக் காடுகளுக்கும் மூலமாக அமைந்துள்ளதால், இது பாலைவனச்சோலை என அழைக்கப்படுகிறது. மவுண்ட் அபுவின் பழைய பெயர் "**அற்புதாஞ்சல்** " ஆகும்
# அபு மலை

## தொன்மம்

புராணங்களில், இப்பகுதி *அற்புதாரன்யா* ("*அர்புவின்* காடு") என்று அழைக்கப்பட்டது, 'அபு' என்பது இந்தப் பழைய பெயரின் திரிபாகும். வசிஷ்ட முனிவர் விஷ்வமித்ர முனிவருடனான கருத்து வேறூபாட்டுக்குப் பின்னர் மவுண்ட் அபுவின் தெற்கு முனைக்குப் பிரிந்து வந்துவிட்டதாக நம்பப்படுகிறது, எனினும் இதற்கு பெரிய ஆதாரங்கள் ஏதும் இல்லை.  
**அற்புதா மலை** (Arbuda Mountains) என்ற பெயரில் மகாபாரத காவியத்தில் விவரிக்கப்பட்ட மலைத்தொடர். இந்த அபு மலைப்பகுதியே என அடையாளம் காணப்பட்டுள்ளது. அர்சுனன் தன்னுடைய 12 ஆண்டுகால வனவாசத்தின்போது இங்கு வந்ததாக குறிக்கப்பட்டுள்ளது.
# அபு மலை

## சுற்றிப்பார்க்க வேண்டிய இடங்கள்

மவுண்ட் அபு நகர் ராஜஸ்தானில் உள்ள ஒரே ஒரு மலை வாழிடமாகும், இது 1220 மீட்டர் உயரத்தில் அமைந்துள்ளது. ராஜஸ்தான் மற்றும் அருகிலுள்ள குஜராத் ஆகிய இடங்களின் வெப்பத்திற்கு மிகுந்த ஆறுதலாகப் பல நூற்றாண்டுகளாக இருந்துவருகிறது. மவுண்ட் அபு வனவிலங்குகள் காப்பகம் 1960 இல் நிறுவப்பட்டது, மேலும் இது மலையின் 290&nbsp;ச.கி.மீ. பரப்பிற்குப் பரந்து அமைந்துள்ளது.  
மவுண்ட் அபுவில் எண்ணற்ற ஜைன மதக் கோவில்கள் அமைந்துள்ளன. டில்வாரா கோவில்கள் என்பது பல கோவில்களின் தொகுப்பாகும், இது வெள்ளைப் பளிங்கு<nowiki/>க்கல்லால் கட்டப்பட்டது, பொ.ஊ. 11 மற்றும் 13 ஆம் நூற்றாண்டுக்கு இடைப்பட்ட காலத்தில் இது கட்டப்பட்டுள்ளது. இக்கோவில்களில் விமல் வாசஹி கோவில் மிகப் பழமையானதாகும், அது பொ.ஊ. 1031 இல் விமல் ஷா என்பவரால் கட்டப்பட்டது, மேலும் அது முதல் ஜைன தீர்த்தரங்கருக்கு அர்ப்பணிக்கப்பட்டது. லுன் வாசஹி கோவில் பொ.ஊ. 1231 இல் வஸ்துப்பால் மற்றும் தேஜ்பால் சகோதரர்களால் கட்டப்பட்டது, அவர்கள் போர்வல் ஜைன சமூகத்தைச் சேர்ந்தவர்களாவர். அவர்கள் குஜராத்தை ஆண்ட மன்னரான ராஜா வீர் டவாலின் மந்திரிகளாக இருந்தவர்களாவர்.  
அதனருகிலுள்ள அச்சல்கார் கோட்டை, 14 ஆம் நூற்றாண்டில் மேவாரின் ரானா கும்பாவால் கட்டப்பட்டது. இதில் அச்சலேஸ்வர் மஹாதேவ் கோவில் (1412), கண்டிநாத் கோவில் (1513) போன்ற பல அழகிய ஜைனக் கோவில்கள் உள்ளன.  
நாக்கி ஏரியும் மவுண்ட் அபுவில் காணவேண்டிய மற்றொரு முக்கிய அழகான இடமாகும். இந்த ஏரியின் அருகில் மலையில் ஒரு தேரைப் பாறை அமைந்துள்ளது. ரகுநாத் கோவில் மற்றும் மஹாராஜ ஜெய்ப்பூர் அரண்மனை ஆகியவையும் மலையில் இந்த நாக்கி ஏரியின் அருகிலேயே அமைந்துள்ளது.  
உறுதியான பாறையில் கட்டப்பட்டதான ஆதார் தேவி கோவில், ஸ்ரீ ரகுநாத்ஜி கோவில், குரு ஷிங்கார் சிகரத்தில் கட்டப்பட்டுள்ள தத்தாத்ரேயருக்கான ஒரு மடமும் கோவிலும் உள்ளிட்ட பல இந்துக் கோவில்களும் இந்த மலையில் உள்ளன. பிரம்ம குமாரி எனும் பெண்கள் துறவி சங்கத்தின் தலைமையகமும் இங்கு உள்ளது, மேலும் அதன் மற்றொரு அமைப்பின் உலக ஆன்மீகப் பல்கலைக்கழகமும் இங்கு அமைந்துள்ளது. மவுண்ட் அபுவின் உச்சியில் கடவுள் விஷ்ணுவின் பாதத் தடம் இருப்பதாகவும் ஒரு நம்பிக்கை உள்ளது. மவுண்ட் அபுவின் வெளியே அருகாமையில் உள்ள ஜாகத் என்னுமிடத்தில் உள்ள பாறைப் பிளவுகளில் துர்கை கோவில், அம்பிகா மாதா கோவில் ஆகியவையும் அமைந்துள்ளன.
# அபு மலை

## போக்குவரத்து

அருகாமையிலுள்ள இரயில் நிலையம் அபு ரோட் என்ற நிலையமாகும், இது தாழ்நிலத்தில் மவுண்ட் அபு டவுனின் தென்கிழக்கில் 27&nbsp;கி.மீ. தொலைவில் உள்ளது. இந்த இரயில் நிலையம் இந்திய ரயில்வேயின் டெல்லி, பலன்பூர் மற்றும் அஹமதாபாத் ஆகியவற்றுக்கிடையேயான பிரதான இரயில் பாதையில் அமைந்துள்ளது.
# அபு மலை

## மக்கள்தொகை விளக்கம்

2001 இந்திய மக்கள் தொகைக் கணக்கெடுப்பின்படி, மவுண்ட் அபுவில் மக்கள் தொகை 22,045 என இருந்தது. இவ்விடத்தின் மக்கள்தொகையில் ஆண்கள் 58% மற்றும் பெண்கள் 42% என உள்ளனர். மவுண்ட் அபுவில் கல்வி கற்றவர்கள் சதவீதம் 67%, என தேசிய சராசரியான 59.5% என்ற சதவீதத்தை விட அதிகமாக உள்ளது: ஆண்களின் கல்வி கற்றோர் சதவீதம் 77%, மற்றும் பெண்களுக்கு 55% ஆகும். மவுண்ட் அபுவின் மக்கள்தொகையில் 14% பேர் 6 வயதிற்குட்பட்டவர்களாவர்.
# எக்கியூர

**எக்கியூர** *(Echiura)*, அல்லது **கரண்டிப்புழுக்கள்** என்பவை கடல் விலங்குசார்ந்த சிறுவாகும். முன்பு இவை தனிதொகுதியில் கொள்ளப்பட்டன. இவை இப்போது வளைதசைப் புழுக்களுடன் உறவுற்றதாகக் கருதப்படுகிறது. வளைதசைப்புழுக்களின் உடல் கண்டங்களாகப் பிரிந்ததாகும்; ஆனால், இந்தக் கரண்டிப்புழுக்கள் தம் கண்டப்பிரிவை இழந்துவிட்டன.. இவை பெரும்பாலும் மேலீடான மென்புழுதிப் படிவு வளைகளில் வாழ்கின்றன; இவற்றில் சில பாறை இடுக்குகளிலும் கூழாங்கற்களின் அடியிலும் வாழ்கின்றன. மேலும், இவற்றில் ஆழ்கடல் வகைகளும் உண்டு. இவற்றில் 230 எண்ணிக்கைக்கும் மேற்பட்ட இனங்கள் விவரிக்கப்பட்டுள்ளன.  
கரண்டிப்புழுக்கள் உருளையான் மெல்லிய உடலுடன் உள்ளிழுக்கவியலாத உறிஞ்சுகுழலைப் பெற்றுள்ளன. இந்த உறிஞ்சுகுழல் உணவு ஊட்டும்போது கவளம்போல் சுருட்டிக்கொள்ளும். சில இனங்களில் உறிஞ்சுகுழல் நாடா வடிவில் உடற்பகுதியை விட நீண்டு நுனியில் கவைகள் பெற்றிருக்கும். இவை ஒரு செமீ நீளம் முதல் ஒரு மீட்டருக்கும் மேலாக நீண்டிருக்கும்.  
பெரும்பாலானவை படிவுண்ணிகள்; கடல்தரைக்குப்பைகளை உட்கொள்கின்றன.னைப்புழுக்கலின் தொல்லுயிர் எச்சங்கள் கிடைப்பதில்லை;கிடைத்த மிகப் பழைய தொல்லுயிர் எச்சம் பெனிசில்வேனிஅயக் கரிம இரும்புப் படிவுக் காலம் சார்ந்ததாக உள்ளது.
# எக்கியூர

## நிறம்

சாம்பல், பழுப்பு, பச்சை, சிவப்பு
# எக்கியூர

## இனப்பெருக்கம்

இருபாலி. ஆண்கள் விந்தணுக்களையும், பெண்கள் முட்டைகளையும ஈனுகின்றன. இவை சிறுநீரகக் குழாய்த் திறப்புகள் மூலம் வெளியிடப்படுகின்றன. கருவுறுதல் கடல் நீரில் நடக்கிறது. இனப்பெருக்க உறுப்புகள் தவிர ஏனைய உறுப்புகள் வளர்ச்சி அடைவதில்லை.
# எக்கியூர

## பயன்

தூண்டில் புழுக்களாக பயன்படுகின்றது.
# வாத நாராயணன்

வாத நாராயணன் மரத்திற்கு ஆதி நாராயணன், வாதரக்காச்சி, வாதரங்கரச்சி, பெருங்கொன்றை என்ற பெயர்களும் உண்டு. இதன் ஆங்கிலப் பெயர் கிரமீன்பதும் டைகர் பீன் என்பதும் ஆகும். இதன் பழைய பெயர் பாயின்சியானா எலேட்டா ஆகும். இம்மரம் விரைவில் வளரும் தன்மை கொண்ட மர வகைகளுள் ஒன்றாகும். இது கலர் மற்றும் வரட்சியான பகுதிகளில் நன்கு வளரும் தன்மை கொண்டது. கருமண் மற்றும் செம்மண் நிலங்கள் இரண்டிற்கும் ஏற்றதொரு சிறந்த மரமாகும். இதன் விதை மூலம் இனப்பெருக்கம் செய்வதுண்டு. ஆனால் மழைக் காலங்களில் இதன் கிளைகளை வெட்டி ஊண்றி இனப்பெருக்கம் செய்வது சிறந்த முறை.  
பித்த தேகம் உடையவர்களுக்கும் பேதி நோயாளிகளுக்கும் குடல் பலவீனமாகி அடிக்கடி மலம் கழிக்கும் நோயாளிகளுக்கும் நாட்பட்ட பேதி உடையவர்களும் இதனைப் பயன்படுத்தக் கூடாது. ஆதி நாராயணன் மரத்தின் பச்சை வேரை 35 கிராம் எடுத்து அரைத்து தயிரில் கலக்கி கொடுக்க வயிற்றைக் கடுத்து போகும், இரத்த சீத பேதி உடனே நிற்கும். மரப்பட்டை காய்ச்சலைக் குணமாக்கும்.
# ரீட்டா ஆர். கால்வெல்

**ரீட்டா ரோசி கால்வெல்** (*Rita Rossi Colwell*) (பிறப்பு நவம்பர் 23,1934), அமெரிக்காவைச் சேர்ந்த சுற்றுசூழல் நுண்ணுயிரியல் வல்லுநர் ஆவார். நுண்ணுயிரியல், மரபியல், கடலியல் போன்ற துறைகளில் இவர் பட்டம் பெற்றுள்ளார். உயிர் தகவலியல் துறையில் *காஸ்மோஸ்ஐடி* என்ற ஒரு நிறுவனத்தைத் தொடங்கி அதன் தலைவராக உள்ளார். 1998 முதல் 2004 வரை, தேசிய அறிவியல் அறக்கட்டளையின் 11ஆவது இயக்குநராகவும், முதல் பெண் இயக்குநராகவும் இருந்தார்.
# ரீட்டா ஆர். கால்வெல்

## ஆரம்ப காலம் மற்றும் கல்வி

கோல்வெல் நவம்பர் 23, 1934 அன்று மாசச்சூசெட்சில் உள்ள பெவர்லியில் பிறந்தார். இவரது பெற்றோரான லூயிசு மற்றும் லூயிசு ரோசிக்கு எட்டு குழந்தைகள் இருந்தனர். ரீட்டா குடும்பத்தில் பிறந்த ஏழாவது குழந்தை. இவரது தாயோ தந்தையோ அறிவியல் பின்னணியில் இருந்து வந்தவர்கள் அல்ல. 1956 இல், ரீட்டா பர்டூ பல்கலைக்கழகத்தில் நுண்ணுயிரியல் துறையில் பட்டம் பெற்றார். 1957 இல் மரபியலிலில் பெற்றார். நீர்வாழ் நுண்ணுயிரியலில் தனது முனைவர் ஆராய்ச்சியை 1961 இல் நுண்ணுயிரியலாளர் ஜான் லிஸ்டனின் வழிகாட்டுதலின் கீழ் வாஷிங்டன் பல்கலைக்கழகத்தில் இருந்து பெற்றார். இவர் ஒட்டாவாவில் உள்ள கனேடிய தேசிய ஆராய்ச்சி சபையின் பிந்தைய முனைவர் பட்டப் படிப்பில் பங்கேற்றார்.
# ரீட்டா ஆர். கால்வெல்

## தொழில்

நீர் ஆதாரங்கள் மூலம் பரவும் உலகளாவிய தொற்று நோய் மற்றும் உலகளாவிய ஆரோக்கியத்தில் அதன் தாக்கங்கள் பற்றிய ஆய்வுக்காக கோல்வெல் அங்கீகரிக்கப்பட்டார். இந்த ஆராய்ச்சியின் மூலம், இவர் ஒரு சர்வதேச வலையமைப்பை உருவாக்கியுள்ளார், இது குடிநீரில்/குளிப்பதில் புதிய தொற்று நோய்கள் தோன்றுவதை கவனத்திற்கு கொண்டு வந்துள்ளது. பெரும்பாலும் வளர்ந்துவரும் நாடுகளில் அதன் பங்கைப் பற்றியது.
# ரீட்டா ஆர். கால்வெல்

## வாந்திபேதி ஆராய்ச்சி

வாந்திபேதி பற்றிய ஆரம்பகால ஆராய்ச்சி மற்றும் ஆய்வின் போது, வாந்திபேதி சாதகமற்ற சூழ்நிலையில் செயலற்ற நிலையில் இருக்கும் மற்றும் நிலைமைகள் மீண்டும் சாதகமாக இருக்கும் போது இயல்பான செயல்பாடுகளை மீண்டும் தொடங்கும் என்று கோல்வெல் கண்டுபிடித்தார்.
# ரீட்டா ஆர். கால்வெல்

## சொந்த வாழ்க்கை

ரீட்டா தனது கணவர் ஜாக் கால்வெல்லை பர்டூவில் இயற்பியல் வேதியியல் பட்டதாரி மாணவராக இருந்தபோது சந்தித்தார். இவர்களுக்கு இரண்டு மகள்கள் மற்றும் மூன்று பேரக்குழந்தைகள் இருந்தனர். ஜாக் எச். கால்வெல் (1931-2018) தேசிய தரநிலைப் பணியகத்தில் விஞ்ஞானியாவார்.
# ரீட்டா ஆர். கால்வெல்

## விருதுகள்

ரீட்டா கால்வெல் இதுவரை 61 கௌரவ பட்டங்களை பெற்றுள்ளார்.
# திருத்தங்கல் தொடருந்து நிலையம்

**திருத்தங்கல் தொடருந்து நிலையம்** (*Tiruttangal railway station*, நிலையக் குறியீடு:*TTL*) ஆனது இந்தியாவின், தமிழ்நாட்டின், விருதுநகர் மாவட்டத்திலுள்ள, திருத்தங்கல் நகரில் அமைந்துள்ள ஒரு தொடருந்து நிலையமாகும்.
# திருத்தங்கல் தொடருந்து நிலையம்

## வரலாறு

இத்தொடருந்து நிலையம் 1932 ஆம் ஆண்டு நிறுவப்பட்டது. 1984 ஆம் ஆண்டில் இத்தொடருந்து நிலையத்தை தெற்கு இருப்புப் பாதை மண்டலம் மூடுவதற்கான நடவடிக்கைகளில் இறங்கியபோது ஊர்மக்கள் கடுமையான எதிர்ப்புத் தெரிவித்த காரணத்தால் மூடும் முயற்சி கைவிடப்பட்டது.
# திருத்தங்கல் தொடருந்து நிலையம்

## ஆளுகைப் பகுதி

இது தமிழ்நாட்டின் விருதுநகர் மாவட்டத்தின், தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது.
# திருத்தங்கல் தொடருந்து நிலையம்

## வழித்தடம்

இந்தத் தொடருந்து நிலையம் விருதுநகர் சந்திப்பு தொடருந்து நிலையத்திற்கும் தென்காசி சந்திப்பு தொடருந்து நிலையத்திற்கும் இடையே அமைந்துள்ளது.
# திருத்தங்கல் தொடருந்து நிலையம்

## வசதிகள்

இந்தத் தொடருந்து நிலையம் அகல இருப்புப் பாதையாக மாற்றப்பட்ட பின்பு, நிதிநெருக்கடியினைக் காரணம் காட்டி அதன் நடைபாதையினை உயர்த்தும் பணியினை உரிய அதிகாரிகள் மேற்கொள்ளாத நிலையில், இந்நகர்வாசியான ஆர். சந்திரமோகன் நன்கொடையாக வழங்கியதைக் கொண்டு பயணிகளுக்கான முக்கிய வசதிகள் செய்யப்பட்டன. மேலும் சுத்திகரிக்கப்பட்ட குடிநீர், சரக்கு அறை, குறிகாட்டிகள் ஆகிய வசதிகள் செய்யப்பட்டுள்ளன.
# திருத்தங்கல் தொடருந்து நிலையம்

## அருகிலுள்ள குறிப்பிடத்தக்க இடங்கள்

- பத்ரகாளியம்மன் கோவில், சிவகாசி
- நின்ற நாராயணப் பெருமாள் கோவில்
- அய்யனார் அருவி
# ராகோகட் சட்டமன்றத் தொகுதி

**ராகோகட் (சட்டமன்றத் தொகுதி)** (*Raghogarh Assembly constituency*, (தொகுதி எண்: 31) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி குணா மாவட்டத்தில் அமைந்துள்ளது.
# ராகோகட் சட்டமன்றத் தொகுதி

## தற்போதைய சட்டமன்ற உறுப்பினர்

ராகோகட் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த **'ஜெய்வர்தன் சிங்**' இருக்கிறார்.
# குண்டலமடுவு

**குண்டலமடுவு** (*Gundalamaduvu*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 904. இது பூதநத்தம் ஊராட்சிக்கு உட்பட்டது.
# குண்டலமடுவு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோ மீட்டர் தொலைவிலும் உள்ளது. இந்த ஊரில் 257 குடும்பங்களும் 924 மக்களும் வாழ்கின்றனா். இதில் ஆண்கள் 479 பெண்கள் 445 ஆவா். மக்களும் வசிக்கின்றனர். மேலும் இவ்வூரானது கடல்மட்டத்தில் இருந்து சராசரியாக 380 மீட்டர் உயரத்தில் இருக்கிறது. இவ்வூரின் அமைவிடம்11°58'26.8"N 78°20'52.2"E11°54'16.8"N 78°22'35.3"E ஆகும். இங்கு அரசின் சார்பில் ஊராட்சி ஒன்றிய நடுநிலைப்பள்ளி உள்ளது. இப்பள்ளியில் சுமாா் 15 மாணவர்கள் கற்கின்றார்கள்.
# நீர்பாசன முறைகள்

## பாசன முறைகள்

1. ஆற்று நீர் பாசனம்
2. கிணற்று நீர்ப்பாசனம்,
3. ஏரி நீர்ப்பாசனம்,
4. மழை நீர்ப்பாசனம் நீர்ப்பாசனம்
5. அடுக்கு நீர்ப்பாசனம்
6. தெளிப்பு நீர்ப் பாசனம்
7. அலைநீர்ப் பாசனம்
8. சொட்டு நீர் பாசனம்
# நீர்பாசன முறைகள்

## பாசன முறைகள்

### ஆற்று நீர்ப்பாசனம்

ஆற்றில் நீர் வந்தால் மட்டுமே வயல் நிலங்களுக்கு நீர் பாய்ச்சும் பழக்கம் இன்றும் உள்ளது. இது ஆற்றிலுள்ள மடைகளிலிருந்து, வரப்புகள் வழியாய் பயிர்களுக்குப் போய் சேரும்.
# நீர்பாசன முறைகள்

## பாசன முறைகள்

### கிணற்று நீர்ப்பாசனம்

கிணறுகளில் நீர் சுரப்பது என்பது அருகிலுள்ள ஆற்றில் நீர் வரும்போது ஆகும், அதை ஏற்றம் அல்லது மாடுகளைக் கட்டி சால் மூழம் வயல் நிலங்களுக்கு நீர் பாய்ச்சும் முறையாகும்.
# நீர்பாசன முறைகள்

## பாசன முறைகள்

### மழை நீர்ப்பாசனம்

இதுவே உலகின் மிகப்பெரிய நீர்ப்பாசனமாகும். இயற்கையாக பெய்யும் மழையே பூமியில் அதிக இடங்களுக்கு நீரை இறைக்கிறது, இதைக்கொண்டுதான் இத்தனை காடுகளும் மரங்களும் வளர்கின்றன. தமிழ்நாட்டில் வானம் பார்த்த பூமி என்று இருக்கும் இடங்கள் இன்றும் உள்ளன.
# நீர்பாசன முறைகள்

## பாசன முறைகள்

### ஏரி நீர்ப்பாசனம்

ஆறு அல்லது மழை நீரை குளங்களில் சேமித்து வயல் நிலங்களுக்கு நீர் பாய்ச்சுவது ஏரிப்பாசனமாகும்.
# நீர்பாசன முறைகள்

## பாசன முறைகள்

### அடுக்கு நீர்ப்பாசனம்

அதிக அழுத்த பாசன முறைகளான சொட்டு நீர் மற்றும் தெளிப்பு நீர்ப் பாசன முறைகள் இருந்தாலும் பாரம்பரிய முறையான மண்ணின் மேற்பரப்பில் பாசனம் செய்யும் முறை இன்றும் வழக்கத்தில் உள்ளது.இதனுடைய எளிமையான அமைப்பு முறை,அமைப்பதற்கான குறைந்த செலவு, மற்றும் செயல்படுத்தும் செலவு குறைவு என்பதாலும் இந்த முறை விவசாயிகளால் பின்பற்றப்பட்டு வருகின்றது.சிறிய வரிசை பள்ளம் மற்றும் தடுப்புப்பாத்தி அமைப்பு முறைகள் (தமிழ்நாட்டில் முக்கியமான பாசனமுறையாகும்)அல்லது செவ்வக வடிவ வயல்களில் குறுக்கு நெடுக்கு வரப்பு அமைத்து, வாய்க்கால் வழியே நீர்ப்பாய்ச்சப்படுகிறது.இந்த முறையில் நீர்ப் பாய்ச்சுவதற்கு நெடு நேரம் எடுத்துக் கொள்கிறது மற்றும் பாசன பயன்பாடு 55 - 65% அதிக கசிவு, ஆழமான துளை வழி கசிவு மற்றும் ஓடுநீர் இழப்பு (35 - 45%) குறைகிறது.இது மட்டுமல்லாமல் மேடு பள்ளம் உடைய குறுக்கு நெடுக்கு அமைப்பு முறையில் 15 - 25% நீர் இழப்பு ஏற்படுகிறது.இதைக் குறைப்பதற்கும் அதிக நீர்ப்பாசனம் செய்வதைத் தடுப்பதற்கும் புதிய முறையாக அலைநீர் பாசனம் கோவை வேளாண்மைப் பல்கலைக்கழகத்தால் அதிக பரிசோதனைகள் செய்து 1992 – 95 ல் அதிக நீர் விசையியல் ஆய்வு மற்றும் பயிருக்கு ஓத்துப் போகிறதா என்றும் ஆய்வு செய்து இந்த முறை அறிமுகப்படுத்தப்பட்டது.